لەیەکەم یاریی خۆیان لەجامی یانەکانی قەتەڕ یانەی سەد بەرامبەر یانەی قەتەڕ یاریی کرد، رامی کوڕی گۆڵچی نێودەوڵەتیی کورد و عێراق (سوهەیل سابڕ هەمەوەندی) گۆڵێکی نایابی تۆمارکرد.
بەهۆی تازە گەڕانەوە لەخولی یانە پاڵەوانەکانی ئاسیا و وەرگرتنی پشوو چاڤی بەپێکهاتەیەکی نیمچە یەدەگەوە هاتە ناو یاریگا و رامی کوڕە کوردی لەسەرەتاوە بەشداریی پێکرد.
کوڕانی چاڤی سەرکەوتوو نەبوون لەبردنەوەی یارییەکە و بەئەنجامی سێ گۆڵ بەرامبەر بە دوو شکستیانهێنا، بەڵام دەستکەوتیان لەیارییەکە هاتنە پێشەوەی چەند یاریزانێکی لاو بوو بۆ وەرگرتنی ئەزموونی زیاتری یارییکردن نموونەی رامی سوهەیل.